Porin Ässät

Ässät on porilainen jääkiekkoseura. Se perustettiin vuonna 1967, kun porilaiset pääsarjatason seurat Porin Karhut ja Rosenlewin Urheilijat-38 yhdistettiin. RU-38 oli Rosenlewin tehtaiden vuonna 1938 perustama urheiluseura, ja Karhut puolestaan vuonna 1960 Porin Palloilijoiden ja Porin Kärppien yhdistämisellä syntynyt seura. Ässät on pelannut  pääsarjatasolla I-divisioonakautta 1989–1990 lukuun ottamatta.

Ässillä on ollut jääkiekon lisäksi toimintaa myös jalkapallossa, jota se pelasi muutaman kauden ajan SM-sarjassa perittyään Rosenlewin Urheilijoiden jättämän paikan. Ässien verivihollinen sekä tunnetuin vastustaja on Rauman Lukko, ja joukkueiden väliset ottelut tunnetaan nimellä ”Satakunnan derby”.

 Historia 

Ässät perustettiin vuonna 1967 kahden porilaisen SM-sarjajoukkueen, Karhujen ja RU-38:n, yhdistyessä. Molemmat seurat olivat menestyneet SM-sarjassa. Yhdistymiseen vaikuttivat RU-38:n rahoittajan, Rosenlewin, halu luopua urheilutoiminnasta sekä Karhujen talousvaikeudet. Uuden seuran, Porin Ässien, nimeksi valittiin Vilho Santalan ehdottama nimi, ja logon suunnitteli Vesa Antikainen. Ässien jalkapallojoukkue peri RU-38:n paikan Mestaruussarjassa. Ässien alkutaival oli hieman haastava, sillä pelaajien sopeuttaminen samaan joukkueeseen ei sujunut ongelmitta, ja useita avainpelaajia lähti seurasta. Ensimmäisellä kaudellaan 1967–1968 Ässät sijoittui SM-sarjassa neljänneksi ja voitti Suomen Cupin mestaruuden. Seuraavan vuosikymmenen alussa Ässät nousi Suomen jääkiekon huipulle. Ensimmäisen Suomen mestaruutensa seura voitti vuonna 1971 Veli-Pekka Ketolan, Erkki Väkiparran ja Tapio Koskisen johdolla.

Toisen kerran Suomen mestaruuden Ässät voitti kaudella 1977–1978, kun Ketola ja Pekka Rautakallio palasivat joukkueeseen Pohjois-Amerikasta. Ässät oli 1970-luvun lopulla SM-liigan ehdottomia huippujoukkueita, ja seura eteni loppuotteluihin myös vuosina 1979 ja 1980, sijoittuen molempina vuosina hopealle. Joukkueen menestys jatkui 1980-luvun alussa, ja vuonna 1984 Ässät saavutti jälleen hopeaa. Ässien menestys hiipui 1980-luvun loppua kohti, ja kaudella 1988–1989 seura putosi ykkösdivisioonaan. Tämä visiitti jäi kuitenkin vain kauden mittaiseksi ja I-divisioonassa vietetyn kauden jälkeen Ässät palasi takaisin SM-liigaan voitettuaan liigakarsinnat JoKP:ta vastaan kaudella 1989–1990.

Paluun jälkeen Ässät lähti uuteen nousuun Viktor Tihonovin pojan, Vasili Tihonovin, valmennuksessa. Joukkue ylsi SM-liigan pudotuspeleihin ja sijoittui neljänneksi kaudella 1991–1992. Vuonna 1995 Ässät voitti SM-liigan pronssia paikallisvastustaja Lukkoa vastaan. Pronssikauden jälkeen Ässien menestys hiipui, ja seura koki vaikeita aikoja niin pelillisesti kuin taloudellisestikin 2000-luvun alussa. Kaudella 2000–2001 Ässät jäi liigan viimeiseksi.

Kaudella 2005–2006 Ässät yllätti monet etenemällä aina SM-liigan loppuotteluihin saakka, mutta hävisi HPK:lle ja jäi hopealle. Tämän jälkeen koettiin taas takaiskuja, ja Ässät joutui karsimaan liigapaikastaan Sportin kanssa kaudella 2008–2009, mutta onnistui säilyttämään paikkansa. Ässät nousi takaisin Suomen mestariksi kaudella 2012–2013, kun se voitti loppuottelusarjassa Tapparan voitoin 4–2. Tämä oli seuran kolmas Suomen mestaruus ja ensimmäinen sitten vuoden 1978. Voittomaalin teki Jyri Marttinen.

Mestaruuden jälkeen Ässien menestys on vaihdellut. Seura on sijoittunut usein runkosarjassa keskikastiin tai sen alapuolelle, ja pudotuspelipaikka on jäänyt usein saavuttamatta. Kaudella 2018–2019 seura ilmoitti tuntuvista taloudellisista tappioista. Kaudella 2019–2020 Ässät sijoittui yhdeksänneksi, mutta pudotuspelit peruttiin koronaviruksen vuoksi. 2020-luvulla Ässät on sijoittunut runkosarjan keskikastiin ja häntäpäähän sekä kokenut valmentajavaihdoksia.

 Naisten joukkue 
Porin Ässillä oli myös joukkue Naisten SM-sarjassa vuosina 1982–1995, ja oli yksi sen perustajajäsenistä. Joukkue putosi SM-sarjasta keväällä 1995 ja jäi tämän jälkeen tauolle. Seuraavan kerran Ässien naisjoukkue pelasi naisten I divisioonassa kaudella 1998–1999. Seuraavalla kaudella se pääsi yrittämään nousua takaisin SM-sarjaan jääden kuitenkin kahdeksan joukkueen karsintasarjassa kuudenneksi. Kaikki neljä SM-sarja joukkuetta säilyttivät paikkansa. Karsintojen jälkeen joukkue pelasi vielä kolme kautta I ja II divisioonissa vailla mainittavaa menestystä ja lopetti sitten toimintansa keväällä 2003. Ässien naisten joukkueen paras pistenainen oli Sari Fisk. Tällä hetkellä toimintaa on ainoastaan junioritasolla.

 Kotiareena 

pienoiskuva|377x377px|Isomäen jäähalli vuonna 2022.
Ässien kotiareena on Isomäen jäähalli, joka tunnetaan tiiviistä tunnelmasta sekä vaikean vieraspelipaikan maineesta. Erityisesti seisomakatsomo on erityinen, sillä se on Suomen suurimpia ja sijaitsee areenan parhailla katselupaikoilla. Jäähalli sijaitsee Isomäen kaupunginosassa sijaitsevassa Porin urheilukeskuksessa. Se remontoitiin viimeksi vuosina 2014–2016, jolloin sen nimikin vaihdettiin virallisesti Isomäki Areenaksi. Maaliskuussa 2022 seura tiedotti solmineensa sponsorisopimuksen hallin nimestä luovan suunnittelutoimisto West Creative Oy:n kanssa. Näin ollen hallin sponsorinimi oli maaliskuusta 2022 syksyyn 2023 West Areena. Hallin nimeksi tuli Enersense Areena syksyllä 2023. Hallin nykyinen yleisökapasiteetti on 6 000 katsojaa. 

 Saavutukset 
Ässät on voittanut Suomen mestaruuden kolmesti: vuosina 1971, 1978 ja 2013. Hopeaa seura on saavuttanut vuosina 1979, 1980, 1984 ja 2006 sekä pronssia vuosina 1976 ja 1995. Ässät on voittanut siis yhdeksän SM-mitalia. Ässien edeltäjistä Porin Karhut voitti Suomen mestaruuden vuonna 1965 ja RU-38 vuonna 1967, molemmat juuri ennen seurojen yhdistämistä Ässiksi. RU-38 on voittanut lisäksi Suomen Cupin vuonna 1965 ja Ässät perustamisvuonnaan 1967. Ässien paras saavutus kansainvälisistä otteluista on jääkiekon Euroopan cupin pronssi vuodelta 1979.
Edeltäjäseurat
Karhut
 Suomen mestaruus 1965

RU-38
 Suomen mestaruus 1967
 Suomen cupin mestaruus 1965
Ässät
 3 Suomen mestaruutta: 1971, 1978, 2013

 4 hopeaa: 1979, 1980, 1984, 2006

 2 pronssia: 1976, 1995

Suomen Cup
 mestaruus 1967

Euroopan cup
 3. sija 1979

 Tunnukset 
 Peliasu 
pienoiskuva|Koti-, vieras- ja Roosa nauha -peliasut kaudella 2022−2023.
Ässät pelasi kaudella 2022–2023 kotiottelunsa punavalkoisilla paidoilla, punaisilla housuilla, punavalkoisilla sukilla sekä valkoisilla kypärillä. Vierasotteluissa joukkue esiintyy valkopunaisilla paidoilla sekä valkopunaisilla sukilla. Ässät osallistui myös Roosa nauha -keräykseen huutokauppaamalla lokakuun teemaottelussa käyttämänsä erikoispelipaidat; lahjoituksen arvo oli yli 10 000 euroa.

 Logot 

 Hallimusiikki 
Ennen ottelun alkamista soitetaan porilaisen Remix-yhtyeen kappale ”Isomäen legenda”. Vierasjoukkueen saapuessa jäälle soitetaan hard rock -yhtye AC/DC:n kappale ”Hells Bells”. Ässien luistellessa kaukaloon soitetaan fanfaarin säestämänä Emerson, Lake & Powellin kappale ”Touch and Go”. Ässien tehdessä maalin sekä ottelun päättyessä voittoon soitetaan porilaisyhtyeen Nuoret Vihaiset Miehet kappale ”Patasydän”. Otteluiden päätyttyä voittoon on kaudella 2023–2024 soinut pelin jälkeen myös Visan ja Harrin kappale ”Hyvä Ässät!”.

 Pelaajat ja valmentajat 
 Nykyinen joukkue 

Valmennus:
 Päävalmentaja: Jarno Pikkarainen
 Valmentaja: Hermanni Vidman
 Valmentaja: Hannes Hyvönen
 Maalivahtivalmentaja: Jaakko Rosendahl
 Fysiikkavalmentaja: Jere Seppälä

Huolto:
 Fysioterapeutti / osteopaatti: Sauli Reunanen
 Fysioterapeutti: Matti Kuparinen
 Huoltaja: Kimmo Korhonen
 Huoltaja: Jukka Väkevä
 Huoltaja: Toni Korhonen

 Päävalmentajat 

 Rauli Virtanen (1967–1968)
 Lasse Heikkilä (1968–1974)
 Matti Jansson (1974–1976)
 Lasse Heikkilä (1976–1981)
 Antti Heikkilä (1981–1986)
 Tapio Flinck (1986–1989)
 Matti Keinonen (1989–1990)
 Vasili Tihonov (1990–1993)
 Veli-Pekka Ketola (1993–1996)
 Kari Makkonen (1996)
 Juhani Tamminen (1996–1998)
 Esko Nokelainen (1998–1999)
 Veli-Pekka Ketola (1999)
 Vladimir Jurzinov Jr. (1999–2000)
 Ismo Läntinen (2000)
 Vladimir Jurzinov Jr. (2000–2001)
 Kaj Matalamäki (2001–2002)
 Mika Toivola (2002–2006)
 Juha Pajuoja (2006)
 Jari Härkälä (2006–2007)
 Alpo Suhonen (2007–2009)
 Pekka Rautakallio (2009–2011)
 Karri Kivi (2011–2013)
 Pekka Virta (2013–2014)
 Pekka Rautakallio (2014–2016)
 Mikael Kotkaniemi (2016)
 Jyrki Aho (2016–2018)
 Mikael Kotkaniemi (2018)
 Pasi Kaukoranta (2018–2019)
 Ari-Pekka Selin (2019–2021)
 Karri Kivi (2021–2023)
 Jere Härkälä (2023–2024)
 Jarno Pikkarainen (2024–)

 Kapteenit 

 Raimo Kilpiö (1967–1977)
 Veli-Pekka Ketola (1977–1981)
 Harry Nikander (1981–1982)
 Arto Javanainen (1982–1983)
 Tapio Levo (1983–1989)
 Risto Tuomi (1989–1990)
 Tapio Levo (1990–1992)
 Olli Kaski (1992–1994)
 Jokke Heinänen (1994–1995)
 Jari Korpisalo (1995–1997)
 Jari Levonen (1997–1998)
 Pasi Peltonen (1998–2000)
 Jari Korpisalo (2000–2005)
 Pasi Peltonen (2005–2007)
 Matti Kuparinen (2007–2011)
 Ville Uusitalo (2011–2015)
 Juha Kiilholma (2015–2016)
 Ville Uusitalo (2016)
 Matti Kuparinen (2016–2018)
 Tommi Taimi (2018–2019)
 Niklas Appelgren (2019–2021)
 Jarno Kärki (2021–2022)
 Jesse Joensuu (2022–2024)
 Jan-Mikael Järvinen (2024–)

Ässistä NHL:ään siirtyneet pelaajat

 Pekka Rautakallio (1979–1982)
 Kari Makkonen (1979–1980)
 Tapio Levo (1981–1983)
 Veli-Pekka Ketola (1981–1982)
 Arto Javanainen (1984–1985)
 Kari Takko (1985–1995)
 Christian Ruuttu (1986–1995)
 Masi Marjamäki (2005–2006)
 Jesse Joensuu (2008–2011, 2012–2015)
 Jussi Rynnäs (2011–2015)
 Antti Raanta (2013–2024)
 Erik Haula (2013–)
 Joel Armia (2014–)
 Esa Lindell (2015–)
 Jesperi Kotkaniemi (2018–)
 Juho Lammikko (2018–2022)
 Markus Niemeläinen (2021–2023)
 Nikolas Matinpalo (2023–)
 Lenni Hämeenaho  (2026–)

Lähde:

 Jäädytetyt pelinumerot 
 Nro  Pelaaja  Jäädytetty  Ottelu  Lähde  Huomautus 2  Antti Heikkilä     4  Arto Javanainen     5  Pekka Rautakallio  27.1.2024  Ässät–Lukko    11  Raimo Kilpiö  21.9.2019 Ässät–Ilves  Numero jäädytetty myös Ässissä, mutta hallin kattoon nostettu paita RU-38:n. 12  Tapio Levo  21.11.2007  Ässät–Jokerit    13  Veli-Pekka Ketola     Myös Porin Karhut jäädyttänyt numeron, Lasse Heikkilän käyttämänä. 22  Kari Makkonen  2.2.2024  Ässät–Tappara     89  Jaroslav Otevřel     Numero jäädytetty, muttei nostettu hallin kattoon.

Henkilökohtaiset ennätykset
Kaikkien aikojen tilastokärjet 
Taulukoissa on lueteltu tilastokärkien kymmenen parasta SM-liigan ajalta.

Pisteet Pelaaja  Kaudet  O  M  S  P Arto Javanainen  1975–1994  574  380  282  662 Kari Makkonen  1975–1991  529  281  285  566 Jari Korpisalo  1990–2005  575  213  231  444 Tapio Levo  1975–1992  529  195  209  404 Marko Kivenmäki  1998–2010  452  108  232  340 Tauno Mäkelä  1975–1986  368  122  161  283 Vjatšeslav Fandul  1992–2004  342  107  155  262 Veli-Matti Ruisma  1975–1988  258  106  151  257 Rauli Raitanen  1987–1999  383  104  150  254 Veli-Pekka Ketola  1977–1981  144  95  155  250

Maalit Pelaaja  Kaudet  O  M  S  P Arto Javanainen  1975–1994  574  380  282  662 Kari Makkonen  1975–1991  529  281  285  566 Jari Korpisalo  1990–2005  575  213  231  444 Tapio Levo  1975–1992  529  195  209  404 Arto Heiskanen  1983–1995  321  123  95  218 Tauno Mäkelä  1975–1986  368  122  161  283 Jokke Heinänen  1987–1999  369  108  94  202 Marko Kivenmäki  1998–2010  452  108  232  340 Vjatšeslav Fandul  1992–2004  342  107  155  262 Veli-Matti Ruisma  1975–1988  258  106  151  257

Syötöt Pelaaja  Kaudet  O  M  S  P Kari Makkonen  1975–1991  529  281  285  566 Arto Javanainen  1975–1994  574  380  282  662 Marko Kivenmäki  1998–2010  452  108  232  340 Jari Korpisalo  1990–2005  575  213  231  444 Tapio Levo  1975–1992  529  195  209  404 Pasi Peltonen  1993–2009  827  69  165  234 Tauno Mäkelä  1975–1986  368  122  161  283 Vjatšeslav Fandul  1992–2004  342  107  155  262 Veli-Pekka Ketola  1977–1981  144  95  155  250 Veli-Matti Ruisma  1975–1988  258  106  151  257

Ennätykset
Ura

 Eniten kausia: 16, Harry Nikander, Pasi Peltonen
 Eniten otteluita: 827, Pasi Peltonen
 Eniten maaleja: 380, Arto Javanainen
 Eniten syöttöjä: 285, Kari Makkonen
 Eniten pisteitä: 662, Arto Javanainen
 Eniten jäähyminuutteja: 1 402, Pasi Peltonen
 Paras plusmiinus-tilasto: +243, Harry Nikander

Kausi

 Eniten maaleja yhdellä kaudella: 44, Arto Javanainen (1985–86)
 Eniten ylivoimamaaleja yhdellä kaudella: 13, Marko Luomala (2009–10), 13, Sebastian Wännström (2020–21)
 Eniten syöttöjä yhdellä kaudella: 49, Veli-Pekka Ketola (1978–79)
 Eniten pisteitä yhdellä kaudella: 72, Veli-Pekka Ketola (1978–79)
 Eniten pisteitä yhdellä kaudella, puolustaja: 53, Pekka Rautakallio (1978–79)
 Eniten jäähyminuutteja yhdellä kaudella: 236, Matt Nickerson (2005–06)
 Eniten pisteitä yhdellä kaudella, tulokas: 38, Ari Matilainen (1987–88)
 Eniten maaleja yhdellä kaudella, puolustaja: 25, Pekka Rautakallio (1978–79)

Lähde:

 Sijoitukset ja tilastokärjet kausittain 


 Kausi  Sij.  Lop.  O  V  V/ja  V/vl  H  H/ja  H/vl  TM  PM  P  P/O  Pudotuspelit 2020–21  12  12  58  15  3  3  28  9  0  150  193  66  1,14  ei edennyt pudotuspeleihin 2021–22  15  15  60  11  4  3  36  3  3  127  181  53  0,88  ei edennyt pudotuspeleihin 2022–23  8  7  60  25  2  3  24  4  2  129  150  91  1,52  putosi puolivälierissä, 1–4 (Ilves) 2023–24  11  11  60  19  2  5  24  5  5  136  144  81  1,35  ei edennyt pudotuspeleihin 2024–25  7  6  60  26  2  2  21  5  4  160  159  95  1,58  putosi puolivälierissä, 3–4 (KalPa)
+ Tilastokärjet Kausi  Pisteet  Maalit  Syötöt  Jäähyt  Plus/Miinus  Puolustajien pisteet 2020–21  Sebastian Wännström (46)  Sebastian Wännström (33)  Jakob Stenqvist (29)  Kasper Kotkansalo (56)  Jouka Juhola (9)  Jakob Stenqvist (39) 2021–22  Sakari Salminen (33)  Derek Barach (18)  Sakari Salminen (26)  Derek Barach (56)  R. Määttä/O. Vainio (5)  Jacob Andersson (20) 2022–23  Roope Talaja (31)  Roope Talaja (16)  Ian McCoshen (21)  Aleksi Laakso (73)  Rami Määttä (6)  Ian McCoshen (28) 2023–24  Jan-Mikael Järvinen (34)  Lenni Hämeenaho (14)  Jan-Mikael Järvinen (25)  Will Graber (56)  Jan-Mikael Järvinen (16)  Martin Lefebvre (27) 2024–25  Jan-Mikael Järvinen (54)  Lenni Hämeenaho (20)  Jan-Mikael Järvinen (45)  Aleksi Anttalainen (59)  Rami Määttä (16)  Kasper Puutio (25)

 Lähteet 


 Porin Ässät Elite Prospectsissa 

 Viitteet 

 Aiheesta muualla 

 Ässien viralliset verkkosivut
 Porin Ässät ry:n sivut (Ässien juniorit)
 Pataljoona, Porin Ässien kannattajat ry
 Ylen Elävä arkisto: Ässät kuntoilemassa (1978)
 Ässien tilastoja (UrheiluPori.com)

*